text: Sprit? Dårlig idé - ihvertfald i Tønder
  28 juni 2011 kl. 07.09
  Tønder sætter gang i kampagne mod spritkørsel.
  I Tønder kommune er 73 personer blevet dræbt eller kvæstet i spritulykker inden for de seneste fem år. 
  Derfor er Tønder i gang med en sommerkampagne, der skal forhindre spritkørsel.
  - Navnlig om sommeren sker der mange spritulykker. Det hænger sammen med, at de lyse, varme aftener indbyder til socialt samvær, fester og hygge med god mad og drikke. Så der er god grund til at være ekstra opmærksom på potentielle spritbilister lige nu, lyder opfordringen fra kampagnekoordinatoren i Tønder Kommune, Marie G. Lorentzen.
  I Syd- og Sønderjyllands Politikreds har der i perioden fra 2006-2010 været omkring 500 spritulykker. Prisen har været 125 mio. kr. til fysioterapi, genoptræning, sygedagpenge, hjælpemidler og førtidspension.
   
  Kampagnen, der har overskriften ?Rigtige venner hjælper hinanden sikkert hjem?, forsøger at sende danskerne godt hjem fra sommerens fester ved hjælp af humor, konkrete råd og spændende drinks uden alkohol.
  